GREEK SUPREME COURT DECISION

Decision ID: 586/2024
Decision Number: 586
Decision Year: 2024
Department: Ποινικό (Ζ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Z' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Γεώργιο Χριστοδούλου, Αντιπρόεδρο του Αρείου Πάγου, Αλεξάνδρα Αποστολάκη, Σπυρίδωνα Κουτσοχρήστο - Εισηγητή, Γεώργιο Παπαγεωργίου και Φώτιο Μουζάκη, Αρεοπαγίτες. Συνήλθε σε δημόσια συνεδρίαση στο Κατάστημά του στις 3 Απριλίου 2024, με την παρουσία της Αντεισαγγελέως του Αρείου Πάγου Ελένης Κοντακτσή (γιατί κωλύεται ο Εισαγγελέας) και της Γραμματέως Ευθυμίας Καλογεροπούλου, για να δικάσει την αίτηση του αναιρεσείοντος - κατηγορουμένου I. S. B., ήδη κρατούμενου στο Σωφρονιστικό Κατάστημα …, ο οποίος δεν παραστάθηκε, για αναίρεση της υπ'αριθμ.73/2022 αποφάσεως του Τριμελούς Εφετείου Κακουργημάτων Αιγαίου Β'Βαθμού. Το Τριμελές Εφετείο Κακουργημάτων Αιγαίου Β' Βαθμού με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην από 25 Μαΐου 2023 αίτησή του αναιρέσεως, η οποία ασκήθηκε με δήλωση, ενώπιον του Διευθυντή του K.K. …., …, έλαβε αριθμό 13/2023 και η οποία καταχωρίστηκε στο οικείο πινάκιο με τον αριθμό 634/2023. Αφού άκουσε Την Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναιρέσεως και να επιβληθούν τα έξοδα στον αναιρεσείοντα.

Judges: Γεώργιο Χριστοδούλου, Αλεξάνδρα Αποστολάκη, Σπυρίδωνα Κουτσοχρήστο - Γεώργιο Παπαγεωργίου, Φώτιο Μουζάκη

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Z' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Γεώργιο Χριστοδούλου, Αντιπρόεδρο του Αρείου Πάγου, Αλεξάνδρα Αποστολάκη, Σπυρίδωνα Κουτσοχρήστο - Εισηγητή, Γεώργιο Παπαγεωργίου και Φώτιο Μουζάκη, Αρεοπαγίτες. Συνήλθε σε δημόσια συνεδρίαση στο Κατάστημά του στις 3 Απριλίου 2024, με την παρουσία της Αντεισαγγελέως του Αρείου Πάγου Ελένης Κοντακτσή (γιατί κωλύεται ο Εισαγγελέας) και της Γραμματέως Ευθυμίας Καλογεροπούλου, για να δικάσει την αίτηση του αναιρεσείοντος - κατηγορουμένου I. S. B., ήδη κρατούμενου στο Σωφρονιστικό Κατάστημα …, ο οποίος δεν παραστάθηκε, για αναίρεση της υπ'αριθμ.73/2022 αποφάσεως του Τριμελούς Εφετείου Κακουργημάτων Αιγαίου Β'Βαθμού. Το Τριμελές Εφετείο Κακουργημάτων Αιγαίου Β' Βαθμού με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην από 25 Μαΐου 2023 αίτησή του αναιρέσεως, η οποία ασκήθηκε με δήλωση, ενώπιον του Διευθυντή του K.K. …., …, έλαβε αριθμό 13/2023 και η οποία καταχωρίστηκε στο οικείο πινάκιο με τον αριθμό 634/2023. Αφού άκουσε Την Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναιρέσεως και να επιβληθούν τα έξοδα στον αναιρεσείοντα.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Η κρινόμενη από 25-5-2023 αίτηση αναίρεσης του I. S. του B., κατά της υπ' αριθμ. 73/15-12-2022 απόφασης του δικάσαντος ως δευτεροβαθμίου δικαστηρίου, Τριμελούς Eφετείου Κακουργημάτων Αιγαίου, με την οποίαν αυτός καταδικάσθηκε για την αξιόποινη πράξη της διακίνησης ναρκωτικών ουσιών και αφού του αναγνωρίσθηκαν οι ελαφρυντικές περιστάσεις του άρθρου 84 παρ. 2, στοιχ. α' και ε' ΠΚ, επιβλήθηκε σ' αυτόν ποινή κάθειρξης πέντε (5) ετών και δύο (2) μηνών, ασκήθηκε νομίμως και εμπροθέσμως σύμφωνα με τις διατάξεις των άρθρων 462, 464, 466 παρ. 1, 473 παρ. 2, 3, 474 παρ. 1, εδ. β', 504 παρ. 1 και 505 παρ. 1, περ. α' ΚΠΔ. Η αίτηση αυτή είναι παραδεκτή, αφού περιέχει σαφείς και ορισμένους αναιρετικούς λόγους, συνιστάμενους στην απόλυτη ακυρότητα που συνέβη κατά την διαδικασία στο ακροατήριο και στην έλλειψη ειδικής και εμπεριστατωμένης αιτιολογίας της προσβαλλόμενης απόφασης ως προς την ενοχή του αναιρεσείοντος (άρθρο 510 παρ. 1, στοιχ. Α' και Δ' ΚΠΔ αντιστοίχως) και συνεπώς, θα πρέπει να γίνει τυπικά δεκτή. Κατά το άρθρο 512 παρ. 1 εδ. γ' ΚΠΔ, όπως ισχύει από 1-7-2019 μετά την κύρωση του νέου ΚΠΔ με τον Ν. 4620/2019 (ΦΕΚ Α' 96/11.6.2019), ο εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166, στο ακροατήριο του Αρείου Πάγου και κατά την παρ. 3 του ιδίου άρθρου, οι διάδικοι παρίστανται στη συζήτηση με συνήγορο, ενώ κατά το άρθρο 514 ΚΠΔ "Αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη και μπορεί να καταδικασθεί σε χρηματική ποινή έως εκατό ευρώ. Κατά της απορριπτικής απόφασης του Αρείου Πάγου δεν επιτρέπεται ένδικο μέσο. Κατ' εξαίρεση, ακόμα και αν δεν εμφανιστεί ο αναιρεσείων, ο Άρειος Πάγος αυτεπαγγέλτως: α) παραθέτει το σχετικό άρθρο του ποινικού νόμου που εφαρμόστηκε στην προσβαλλόμενη απόφαση, αν αυτό δεν έχει παρατεθεί σε αυτή ή έχει παρατεθεί εσφαλμένα και β) εφαρμόζει αυτεπαγγέλτως τον επιεικέστερο νόμο που ισχύει μετά την δημοσίευση της απόφασης (άρθρο 511)". Από το συνδυασμό των διατάξεων αυτών προκύπτει ότι αν κατά τη συζήτηση της αίτησης αναίρεσης δεν εμφανισθεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί ή δεν εμφανισθεί προσηκόντως με συνήγορο ή δεν εκπροσωπηθεί δια συνηγόρου, αν και κλητεύθηκε νόμιμα και εμπρόθεσμα για να παραστεί σύμφωνα με τα προαναφερθέντα άρθρα 155-162 ΚΠΔ και μέσα στην προθεσμία που ορίζει το άρθρο 166 του ιδίου Κώδικα, η αίτηση αναίρεσης απορρίπτεται ως ανυποστήρικτη και επιβάλλονται σε βάρος του αναιρεσείοντος τα δικαστικά έξοδα κατά το άρθρο 578 παρ. 1 ΚΠΔ, ενώ κατ' εξαίρεση, ακόμα και αν δεν εμφανίσθηκε ο αναιρεσείων, ο Άρειος Πάγος αυτεπαγγέλτως, α) παραθέτει το σχετικό άρθρο του ποινικού νόμου που εφαρμόστηκε στην προσβαλλόμενη απόφαση, αν αυτό δεν έχει παρατεθεί σ' αυτή ή έχει παρατεθεί εσφαλμένα και β) στην περίπτωση που μετά την δημοσίευση της προσβαλλόμενης απόφασης μεταβλήθηκε το νομοθετικό καθεστώς, όσον αφορά τα στοιχεία της αξιόποινης πράξης ή και την προβλεπόμενη ποινή, κύρια ή παρεπόμενη, ο Άρειος Πάγος εφαρμόζει και αυτεπαγγέλτως κατ' άρθρο 2 παρ. 1 ΠΚ, τον νόμο που ίσχυε από την τέλεση της πράξης έως την αμετάκλητη εκδίκασή της και περιέχει τις ευμενέστερες για τον κατηγορούμενο διατάξεις, εφόσον η αίτηση αναίρεσης είναι τυπικά δεκτή, ασκήθηκε εμπρόθεσμα και κατά τους νόμιμους τύπους και περιέχεται ένας τουλάχιστον παραδεκτός λόγος αναίρεσης. Η κρινομένη αίτηση αναίρεσης ορίσθηκε αρχικώς να συζητηθεί στις 13-12-2023 και ο αναιρεσείων είχε κλητευθεί νομίμως και εμπροθέσμως να παραστεί στη συζήτηση, ενώ στη σχετική κλήση καταχωρήθηκε και η προς αυτόν υπόμνηση ότι αν δεν παραστεί στην δίκη μετά ή δια συνηγόρου, η αναίρεσή του θα απορριφθεί ως ανυποστήρικτη (βλ. το από 25-7-2023 αποδεικτικό επίδοσης της υπαλλήλου του Σωφρονιστικού Καταστήματος …, ...). Κατά την προαναφερθείσα όμως δικάσιμο (13-12-2023), κατόπιν σχετικού προς τούτο αιτήματος που υποβλήθηκε για λογαριασμό του αναιρεσείοντος, αναβλήθηκε η συζήτηση της αίτησης για την αναφερομένη στην αρχή της παρούσας απόφασης δικάσιμο (3-4-2024), όπως προκύπτει από την υπ' αριθμ. 1587/13-12-2023 απόφαση αυτού του Δικαστηρίου, αλλά ο αναιρεσείων δεν εμφανίστηκε στο ακροατήριο αυτού του Δικαστηρίου στην προαναφερθείσα μετ' αναβολή δικάσιμο, ούτε εκπροσωπήθηκε από πληρεξούσιο δικηγόρο, όταν η υπόθεση εκφωνήθηκε στη σειρά της από το οικείο έκθεμα. Κατά συνέπειαν, η υπό κρίση αίτηση αναίρεσής του, ενόψει του ότι ασκήθηκε νομότυπα και εμπρόθεσμα και περιέχει παραδεκτούς λόγους αναίρεσης κατά τα προεκτεθέντα και εφ' όσον δεν ανακύπτει εν προκειμένω θέμα αυτεπάγγελτης εφαρμογής επιεικέστερου νόμου (άρθρο 514 εδ. γ', περ. β' ΚΠΔ), πρέπει να απορριφθεί ως ανυποστήρικτη, σύμφωνα με όσα έχουν εκτεθεί στην προηγηθείσα σχετική νομική σκέψη, ενώ πρέπει ακόμη να επιβληθούν τα δικαστικά έξοδα της ποινικής διαδικασίας σε βάρος του αναιρεσείοντος (άρθρα 476 παρ. 1, 512 παρ. 1 εδ. α' και 578 παρ. 1 ΚΠΔ), όπως ειδικότερα ορίζεται στο διατακτικό αυτής της απόφασης.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ ΑΠΟΡΡΙΠΤΕΙ την από 25-5-2023 αίτηση αναίρεσης του I. S. του B., για αναίρεση της υπ' αριθμ. 73/2022 απόφασης του Τριμελούς Εφετείου Αιγαίου, που δίκασε ως δευτεροβάθμιο δικαστήριο. ΚΑΤΑΔΙΚΑΖΕΙ τον αναιρεσείοντα στην καταβολή των εξόδων της ποινικής διαδικασίας ποσού διακοσίων πενήντα (250) ευρώ. Κρίθηκε και αποφασίσθηκε στην Αθήνα στις 10 Απριλίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 12 Απριλίου 2024.

LEGAL REFERENCES
Articles Referenced: άρθρου 84 παρ. 2, άρθρων 462, άρθρο 510 παρ. 1, άρθρο 512 παρ. 1 εδ. γ', άρθρα 155, άρθρου 166, άρθρο 514, άρθρο 511, άρθρο 166, άρθρο 578 παρ. 1, άρθρο 2 παρ. 1, άρθρο 514 εδ. γ', άρθρα 476 παρ. 1, άρθρου 84, άρθρο 510, άρθρο 512, άρθρο 578, άρθρο 2, άρθρα 476
Article Codes: ΠΚ
Law References: nan
Total Articles Cited: 15

DATES MENTIONED: 25-5-2023|15-12-2022|1-7-2019|11-6-2019|13-12-2023|25-7-2023|3-4-2024|03-04-2024|25-05-2023|10-04-2024|12-04-2024

SOURCE: https://areiospagos.gr/nomologia/apofaseis_DISPLAY.asp?cd=ZENAIUOI3J9VRECYZQH94DUMWTGCDT&apof=586_2024&info=ΠΟΙΝΙΚΕΣ -  Ζ